દાદરના ચિત્રા સિનેમા પાસેના આંબેડકર ભવનને ડિમોલિશ કરવાના વિરોધમાં મંગળવારે બાબાસાહેબ આંબેડકરના અનુયાયીઓએ દાદરની અનેક રીટેલ દુકાનો અને વાહનો પર પથ્થરમારો કરીને દાદર અને પરેલ વિસ્તારમાં દહેશતનું વાતાવરણ સરજ્યું હતું. એની સામે ફેડરેશન ઑફ મુંબઈ રીટેલ ક્લોથ ડીલર્સ અસોસિએશન્સે આક્રોશ વ્યક્ત કયોર્ છે એટલું જ નહીં, એણે આ બાબતમાં ચીફ મિનિસ્ટર દેવેન્દ્ર ફડણવીસ અને મુંબઈના પોલીસ-કમિશનરને પત્ર લખીને કાયદો અને વ્યવસ્થાની કાળજી રાખવાનો અનુરોધ કયોર્ છે તેમ જ નુકસાની માટે કોણ જવાબદાર એ સવાલ પૂછીને બેફામ દાદાગીરી કરનારા અને અરાજકતા ફેલાવનારા લોકો સામે કાયદાકીય પગલાં લેવાની માગણી કરી છે. આ પહેલાં ફેડરેશન ઑફ રીટેલ ટ્રેડર્સ વેલ્ફેર અસોસિએશન દ્વારા પણ ચીફ મિનિસ્ટર અને પોલીસ-કમિશનર પાસે આવી જ માગણી કરવામાં આવી હતી.